Cerere de decizie preliminară introdusă de Najvyšší správny súd Slovenskej republiky (Slovacia) la 13 martie 2024 – A.En. Slovensko s.r.o./Úrad pre vybrané hospodárske subjekty, Finančné riaditeľstvo Slovenskej republiky
(Cauza C-201/24, A.En. Slovensko)
Limba de procedură: slovaca
Instanța de trimitere
Najvyšší správny súd Slovenskej republiky
Părțile din procedura principală
Recurentă: A.En. Slovensko s.r.o.
Intimate: Úrad pre vybrané hospodárske subjekty, Finančné riaditeľstvo Slovenskej republiky
Întrebările preliminare
Articolul 4 alineatul (1) coroborat cu articolul 9 din Directiva 2009/133/CE1 trebuie interpretat în sensul că se opune unei reglementări naționale (Legea privind prelevarea specială) care instituie o prelevare specială și asupra unei plusvalori rezultate dintr-o tranzacție (cesionare de active) între societăți cu sediul în Republica Slovacă?
Efectul articolului 4 alineatul (1) din Directiva 2009/133/CE coroborat cu articolul 9 din Directiva 2009/133/CE, constând în neimpozitarea plusvalorii rezultate dintr-o cesionare de active, calculată prin diferența între valorile reale ale activelor și pasivelor transferate și valorile lor fiscale, poate fi invocat și în cazul unei tranzacții interne efectuate între societăți cu sediul în același stat membru, atunci când legislația națională supune plusvaloarea rezultată dintr-o astfel de tranzacție unei obligații de plată care produce efectele unui impozit (și anume o prelevare specială)?
____________
1 Directiva 2009/133/CE a Consiliului din 19 octombrie 2009 privind regimul fiscal comun care se aplică fuziunilor, divizărilor, divizărilor parțiale, cesionării de active și schimburilor de acțiuni între societățile din state membre diferite și transferului sediului social al unei SE sau SCE între statele membre (JO 2009, L 310, p. 34).